**-ตัวอย่าง-**

**กลุ่มงานบริหารทั่วไป สำนักงานสาธารณสุขจังหวัดกาฬสินธุ์ …**

**รายงานการประเมินองค์ประกอบของการควบคุมภายใน**

**สำหรับระยะเวลาดำเนินงานสิ้นสุด ณ วันที่** **๓๐ กันยายน ๒๕๖๓**

| **องค์ประกอบของการควบคุมภายใน** | **ผลการประเมิน/ข้อสรุป** |
| --- | --- |
| **๑. สภาพแวดล้อมการควบคุม** |  |
|  ๑.๑ หน่วยงานของรัฐ/กลุ่มภารกิจ/กลุ่มงาน/ฝ่ายแสดงให้เห็นถึงการยึดมั่นในคุณค่าของความซื่อตรงและจริยธรรม | -กลุ่มงานบริหารทั่วไป มีแนวทางการปฏิบัติ และมีแบบอย่างที่จะสนับสนุนให้บุคลากรปฏิบัติงานด้วยความซื่อสัตย์ โดยให้ยึดถือหลักจริยธรรม ตามข้อบังคับว่าด้วยจรรยาบรรณข้าราชการเป็นที่ตั้ง อีกทั้งมีการสื่อสารให้บุคลากรทุกคนได้รับทราบถึงข้อกำหนดด้านจริยธรรม รวมถึงบทลงโทษหากมีการกระทำผิดระเบียบ |
|  ๑.๒ ผู้กำกับดูแลของหน่วยงานของรัฐ/กลุ่มภารกิจ/กลุ่มงาน/ฝ่ายแสดงให้เห็นถึงความเป็นอิสระจากฝ่ายบริหารและมีหน้าที่กำกับดูแลให้มีการพัฒนาหรือปรับปรุงการควบคุมภายใน รวมถึงการดำเนินการเกี่ยวกับการควบคุมภายใน | -หัวหน้ากลุ่มงานบริหารทั่วไป มีทัศนคติที่ดีและสนับสนุนการปฏิบัติหน้าที่ภายในกลุ่มงาน มีความมุ่งมั่นที่จะใช้การบริหารแบบมุ่งผลสัมฤทธิ์ของงาน มีการติดตามการปฏิบัติงานที่มอบหมายอย่างจริงจัง และมีการควบคุมดูแลอย่างใกล้ชิด เพื่อให้การปฏิบัติงานเป็นไปตามวัตถุประสงค์ และเป้าหมายได้อย่างมีประสิทธิภาพ |
|  ๑.๓ หัวหน้าหน่วยงานจัดให้มีโครงสร้างองค์กร สายการบังคับบัญชา อำนาจหน้าที่และความรับผิดชอบที่เหมาะสมในการบรรลุวัตถุประสงค์ของหน่วยงานของรัฐ/กลุ่มภารกิจ/กลุ่มงาน/ฝ่ายภายใต้การกำกับดูแลของผู้กำกับดูแล | -มีการจัดโครงสร้าง สายการบังคับบัญชา อำนาจหน้าที่ และความรับผิดชอบที่เหมาะสม ประกอบด้วย งานการเงินและบัญชี งานตรวจสอบและควบคุมภายใน งานสำนักงานเลขานุการและอำนวยการ งานพัสดุ ก่อสร้าง ซ่อมบำรุง อาคารสถานที่ และรักษาความปลอดภัย และงานธุรการ และการบริหารยานพาหนะโดยมีหัวหน้ากลุ่มงานบริหารทั่วไป เป็นผู้บังคับบัญชา |
|  ๑.๔ หน่วยงานของรัฐ/กลุ่มภารกิจ/กลุ่มงาน/ฝ่ายแสดงให้เห็นถึงความมุ่งมั่นในการสร้างแรงจูงใจ พัฒนาและรักษาบุคลากรที่มีความรู้ความสามารถที่สอดคล้องกับวัตถุประสงค์ของหน่วยงาน | -มีการส่งเสริมให้บุคลากรได้รับความรู้ พัฒนาทักษะความสามารถของบุคลากร และมีการประเมินผลการปฏิบัติงานของเจ้าหน้าที่ตามตัวชี้วัดรายบุคคล เพื่อความเป็นธรรมในการปรับเลื่อนตำแหน่ง และเงินเดือน |
|  ๑.๕ หน่วยงานกำหนดให้บุคลากรมีหน้าที่และความรับผิดชอบต่อผลการปฏิบัติงานตามระบบการควบคุมภายในเพื่อให้บรรลุวัตถุประสงค์ของหน่วยงานของรัฐ/กลุ่มภารกิจ/กลุ่มงาน/ฝ่าย | -มีการจัดทำคำสั่งมอบหมายงานให้กับบุคลากรอย่างเหมาะสมและชัดเจน พร้อมทั้งแจ้งให้บุคลากรรับทราบและถือปฏิบัติ-มีการส่งเสริมให้บุคลากรทุกคนพัฒนาตนเองอย่างต่อเนื่อง และเปิดโอกาสให้ได้รับการอบรมอย่างสม่ำเสมอ -มีการควบคุม กำกับดูแล การปฏิบัติงานภายในหน่วยงานให้เป็นไปตามระบบการควบคุมภายในที่กำหนดอย่างต่อเนื่อง สม่ำเสมอ มีการประชุมร่วมกัน |
| **๒. การประเมินความเสี่ยง** |  |
|  ๒.๑ หน่วยงานของรัฐ/กลุ่มภารกิจ/กลุ่มงาน/ฝ่ายระบุวัตถุประสงค์การควบคุมภายในของการปฏิบัติงานให้สอดคล้องกับวัตถุประสงค์ขององค์กรไว้อย่างชัดเจนและเพียงพอที่จะสามารถระบุและประเมินความเสี่ยงที่เกี่ยวข้องกับวัตถุประสงค์ | -มีการกำหนดวัตถุประสงค์ทุกกิจกรรมที่ดำเนินการ และเป้าหมายทิศทางการดำเนินงานอย่างชัดเจน สอดคล้องกับภารกิจของหน่วยงานมีการสื่อสารให้บุคลากรทราบและเข้าใจตรงกัน-บุคลากรทุกคนที่เกี่ยวข้องมีส่วนร่วมในการกำหนดวัตถุประสงค์ระดับกิจกรรมและให้การยอมรับโดยคำนึงถึงความเหมาะสมตามภารกิจของหน่วยงานและวัตถุประสงค์ |
|  ๒.๒ หน่วยงานของรัฐ/กลุ่มภารกิจ/กลุ่มงาน/ฝ่ายระบุความเสี่ยงที่มีผลต่อการบรรลุวัตถุประสงค์การควบคุมภายในอย่างครอบคลุมทั้งหน่วยงานของรัฐ/กลุ่มภารกิจ/กลุ่มงาน/ฝ่ายและวิเคราะห์ความเสี่ยง เพื่อกำหนดวิธีการจัดการความเสี่ยงนั้น | -หัวหน้ากลุ่มงานบริหารทั่วไป และผู้ที่เกี่ยวข้องทุกระดับของกลุ่มงานมีส่วนร่วมในการระบุและประเมินความเสี่ยงที่อาจเกิดขึ้นจากปัจจัยภายในและภายนอก โดยกำหนดเกณฑ์ในการพิจารณา และจัดลำดับความเสี่ยงผลกระทบของความเสี่ยงจากการวิเคราะห์ความเสี่ยงดังกล่าว-มีการกำหนดเกณฑ์ในการพิจารณาระดับความสำคัญของความเสี่ยงใช้เกณฑ์การพิจารณาระดับความสำคัญ เพื่อวิเคราะห์ความเสี่ยง ตามแนวทางหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติควบคุมภายใน สำหรับหน่วยงานของรัฐ พ.ศ. ๒๕๖๑ |
|  ๒.๓ หน่วยงานของรัฐ/กลุ่มภารกิจ/กลุ่มงาน/ฝ่ายพิจารณาโอกาสที่อาจเกิดการทุจริตเพื่อประกอบการประเมินความเสี่ยงที่ส่งผลต่อการบรรลุวัตถุประสงค์ | -กำหนดให้มีการระบุความเสี่ยงที่จะกระทบต่อการบรรลุวัตถุประสงค์ที่ครอบคลุมทั้งกลุ่มงาน วิเคราะห์ความเสี่ยงให้ได้ข้อมูลความเสี่ยงที่เพียงพอในการตัดสินใจกำหนดแนวทางการจัดการกับความเสี่ยงที่เหมาะสม |
|  ๒.๔ หน่วยงานของรัฐ/กลุ่มภารกิจ/กลุ่มงาน/ฝ่ายระบุและประเมินการเปลี่ยนแปลงที่อาจมีผลกระทบอย่างมีนัยสำคัญต่อระบบการควบคุมภายใน | -มีการวิเคราะห์ความเสี่ยงและกำหนดการควบคุมความเสี่ยงจากการประเมินกระบวนงานครอบคลุมทุกส่วนงานย่อยในกลุ่มงาน และมีการติดตามผลอย่างต่อเนื่อง พร้อมนำเสนอผู้บริหารรับทราบ เพื่อทบทวนและกำหนดมาตรการป้องกันความเสี่ยง |
| **๓. กิจกรรมการควบคุม** |  |
|  ๓.๑ หน่วยงานของรัฐ/กลุ่มภารกิจ/กลุ่มงาน/ฝ่ายระบุและพัฒนากิจกรรมการควบคุม เพื่อลดความเสี่ยงในการบรรลุวัตถุประสงค์ ให้อยู่ในระดับที่ยอมรับได้ | -บุคลากรของกลุ่มงานบริหารทั่วไป มีส่วนร่วมในการกำหนดกิจกรรมการควบคุมภายในตามวัตถุประสงค์ และประชุมปรึกษาหารือให้เข้าใจในการลดความเสี่ยง ตามวัตถุประสงค์ของการควบคุมภายในให้อยู่ในระดับที่ยอมรับได้ |
|  ๓.๒ หน่วยงานของรัฐ/กลุ่มภารกิจ/กลุ่มงาน/ฝ่ายระบุและพัฒนากิจกรรมการควบคุมทั่วไปด้านเทคโนโลยี เพื่อสนับสนุนการบรรลุวัตถุประสงค์ | -กลุ่มงานบริหารทั่วไป มีการนำระบบด้านเทคโนโลยีมาใช้ในการปฏิบัติงานได้อย่างเหมาะสม และสนับสนุนการบรรลุวัตถุประสงค์ เช่น การรับและการนำเงินส่งคลังของส่วนราชการ ผ่านระบบอิเล็กทรอนิกส์ (KTB Corporate Online) เพื่อให้ส่วนราชการประหยัดเวลาในการจัดทำเช็ค และทำให้ผู้มีสิทธิรับเงินได้รับเงินถูกต้อง รวดเร็ว และได้รับการแจ้งเตือนเมื่อมีการโอนเงินเข้าบัญชีธนาคาร |
|  ๓.๓ หน่วยงานของรัฐ/กลุ่มภารกิจ/กลุ่มงาน/ฝ่ายจัดให้มีกิจกรรมการควบคุม โดยกำหนดไว้ในนโยบาย ประกอบด้วยผลสำเร็จ ที่คาดหวังและขั้นตอนการปฏิบัติงาน เพื่อนำนโยบายไปสู่การปฏิบัติจริง | -บุคลากรทุกคนมีหน้าที่รับผิดชอบและสนับสนุนการจัดวางระบบการควบคุมภายในของหน่วยงานให้มีประสิทธิผล มีการประเมินกระบวนการทำงาน กำหนดให้มีผังขั้นตอนการปฏิบัติงาน (Flow chart) ให้ครอบคลุมทุกกระบวนงาน เพื่อนำไปสู่การปฏิบัติที่มีประสิทธิภาพ ประสิทธิผล-มีการกำหนดหน้าที่และความรับผิดชอบไว้เป็นลายลักษณ์อักษรอย่างชัดเจน และมีการแจ้งเวียนการมอบหมายหน้าที่ความรับผิดชอบให้ทราบโดยทั่วกัน |
| **๔. สารสนเทศและการสื่อสาร** |  |
|  ๔.๑ หน่วยงานของรัฐ/กลุ่มภารกิจ/กลุ่มงาน/ฝ่ายมีการจัดทำหรือจัดหาและใช้สารสนเทศที่เกี่ยวข้องและมีคุณภาพเพื่อสนับสนุนให้ มีการปฏิบัติตามการควบคุมภายในที่กำหนด | -กลุ่มงานบริหารทั่วไป มีการนำระบบสารสนเทศมาใช้ในการปฏิบัติงานได้อย่างเหมาะสม อันประกอบด้วยอุปกรณ์สนับสนุนการใช้งานต่างๆ เช่น เครื่องคอมพิวเตอร์ โปรแกรมการใช้งาน การจัดเก็บแฟ้มข้อมูล และมีระบบการติดต่อสื่อสาร ทั้งภายในและภายนอกอย่างเพียงพอ เชื่อถือได้ และทันเวลา |
|  ๔.๒ หน่วยงานของรัฐ/กลุ่มภารกิจ/กลุ่มงาน/ฝ่ายมีการสื่อสารภายในเกี่ยวกับสารสนเทศ รวมถึงวัตถุประสงค์และความรับผิดชอบ ที่มีต่อการควบคุมภายในซึ่งมีความจำเป็นในการสนับสนุนให้มีการปฏิบัติตามการควบคุมภายในที่กำหนด | -กลุ่มงานบริหารทั่วไป มีระบบการสื่อสารภายในองค์กรที่ครอบคลุมทั้งในระดับหน่วยงานภายใน และหน่วยงานภายนอกที่อยู่ในสังกัดในระดับหนึ่ง เช่น การแจ้งเวียนหนังสือ/การส่งรายงานผ่านระบบสารบรรณอิเล็กทรอนิกส์ (e-Office) , (e-Saraban) และการประชุมแลกเปลี่ยนเรียนรู้ด้วยระบบ VDO Conference ซึ่งทำให้ได้ข้อมูลที่รวดเร็ว ทันเวลา  |
|  ๔.๓ หน่วยงานของรัฐ/กลุ่มภารกิจ/กลุ่มงาน/ฝ่ายมีการสื่อสารกับบุคคลภายนอกเกี่ยวกับเรื่องที่มีผลกระทบต่อการปฏิบัติตามการควบคุมภายในที่กำหนด | -กลุ่มงานบริหารทั่วไป มีสื่อประชาสัมพันธ์ข้อมูล และผลงานต่างๆ รวมทั้งมีช่องทางการรับฟัง ข้อร้องเรียน หรือข้อคิดเห็นเกี่ยวกับดำเนินงานด้านต่างๆ ตามภารกิจหลักขององค์กร เพื่อให้บุคคลภายนอกสามารถสื่อสารหรือเสนอแนะด้านต่างๆ |
| **๕. กิจกรรมการติดตามผล** |  |
|  ๕.๑ หน่วยงานของรัฐ/กลุ่มภารกิจ/กลุ่มงาน/ฝ่ายระบุพัฒนาและดำเนินการประเมินผลระหว่างการปฏิบัติงาน และหรือการประเมินผลเป็นรายครั้งตามที่กำหนด เพื่อให้เกิดความมั่นใจว่าได้มีการปฏิบัติตามองค์ประกอบของการควบคุมภายใน | -กลุ่มงานบริหารทั่วไป มีการติดตามและตรวจสอบการปฏิบัติงานตามระบบการควบคุมภายในที่กำหนดอย่างต่อเนื่องและสม่ำเสมอ และรายงานให้ผู้บริหารทราบเป็นลายลักษณ์อักษร กรณีผลการดำเนินงานไม่เป็นไปตามแผน มีการดำเนินการแก้ไขอย่างทันเวลา |
|  ๕.๒ หน่วยงานของรัฐ/กลุ่มภารกิจ/กลุ่มงาน/ฝ่ายประเมินผลและสื่อสารข้อบกพร่อง หรือจุดอ่อนของการควบคุมภายในอย่างทันเวลาต่อฝ่ายบริหารและผู้กำกับดูแล เพื่อให้ผู้รับผิดชอบสามารถสั่งการแก้ไขได้อย่างเหมาะสม | -มีการติดตามผลการดำเนินงานควบคู่ไปกับการบริหารความเสี่ยงและการควบคุมภายใน กรณีพบว่ามีจุดอ่อนหรือข้อบกพร่อง ผู้มีหน้าที่รับผิดชอบจะเสนอต่อฝ่ายบริหารและนายแพทย์สาธารณสุขจังหวัด เพื่อพิจารณาสั่งการแก้ไขตามระเบียบแนวทางปฏิบัติต่อไป |

**ผลการประเมินโดยรวม**

กลุ่มงานบริหารทั่วไป สำนักงานสาธารณสุขจังหวัดกาฬสินธุ์ มีองค์ประกอบของการควบคุมภายในครบ ๕ องค์ประกอบ มีประสิทธิผลเพียงพอที่จะทำให้การปฏิบัติงานประสบความสำเร็จตามวัตถุประสงค์ อย่างไรก็ตามมีบางกิจกรรมที่ต้องปรับปรุงกระบวนการควบคุมภายใน เพื่อให้การปฏิบัติงานมีประสิทธิภาพ และประสิทธิผลยิ่งขึ้น จึงได้กำหนดวิธีการและแผนการปรับปรุงการควบคุมภายในที่เหมาะสมไว้แล้ว

 ลายมือชื่อ...................................................

 (นางสุระภา ฆารสว่าง)

 นักจัดการงานทั่วไปชำนาญการพิเศษ

 หัวหน้ากลุ่มงานบริหารทั่วไป

 วันที่ ๓๐ เดือนตุลาคม พ.ศ.๒๕๖๓